- 1 Tesalonika
- <
- 4
- >

4
Taghur boog sov
1 Aiyo, yam toŋvetaz, yau naghe nasavia saveeŋ tane, ve isov. Ŋgar tau Maaron loolo pani na, yei nisavia payam gha awataghi wa. Tauta laghooŋ tsiam, yam aat ataghon ŋgar tana. Ve aazne, nighe nipalot gham pani muul ila Tiina toit Yesu eeza, leso ataghoni le ataghoni kat. *Kol 1:10
2 Tutuuŋ tau nisavi zi payam ila Tiina toit Yesu eeza na, yam awataghiir zi wa. 3 Maaron ighe yam ataghon ŋgar patabuyaaŋ imin i tauu. Tauvene ŋgar to ghuruuŋ boog, yam aleep soghan pani. *1Kor 6:18; 2Kor 7:1; Ep 5:3
4 Yam tamtamon eŋaeŋa, aat matamim iŋgal taumim azuwamimŋa ve aleep tomani zi. Leso ataghon ŋgar patabuyaaŋ tau poia ila Maaron maata, ve tamtamon matazi paam. *Eez ite to tatoor ziiri tane ene vene: “Yam tamtamon eŋaeŋa, aat matamim iŋgal taumim, ve aŋgin ghaara tsiam poi. Leso ataghon ŋgar patabuyaaŋ tau poia ila Maaron maata, ve ila tamtamon matazi paam.”
5 Yes tau tiwatagh Maaron mako na, matazi saghati, ve monmon ghaara toozi ipapazaagh zi. Yam ataghon zi pa ŋgar toozi tawe sov. *Ep 4:17+; Kol 3:5
6 Aghita. Isaav ighe aghur boog pa toŋvetaz tsiam azuwazŋa, yam agham sosor pa toŋvetaz tsiam tana, ve agham karom pazi. Tamtamon tisov tau ighe tigham sosor tauvene, Tiina toit pale ighur atuya pazi. Saveeŋa, yei nisavia payam gha alooŋa wa. Pa muuŋ, nisaav ariaaŋ payam pa ŋgar tane. *Igham 20:14; Hib 13:4
7 Maaron ipoi ghiit tamin le to tagham ŋgar saghati mako. I ighe tataghon ŋgar ŋgalaaŋa ve ŋgar patabuyaaŋ imin i tauu. *1Pe 1:15+
8 Tauvene isaav ighe ŋeer eta izoor saveeŋ tane, ene izoor saveeŋ to tamtamon mako. I izoor Maaron tau igham Avuvu Patabuyaaŋ payam ne aliiŋa. *Lu 10:16; 2Kor 1:22; Ep 4:30
Loloon pa tamtamon
9-10 Ve ŋgar to loloon pa toŋvetaz to Krisi, lemai saveeŋ eta to niboode payam mako. Pasaa, Maaron tauu ipaghazoŋai gham pa ŋgar tane gha aghazooŋ pani wa. Tauta lolomim igheen to toŋvetaz tisov to Krisi tau tileep irau taan sirivu to Masedonia na. Eemon nighe nipalot gham pani muul, leso ŋgar tane ivot imin tiina kat ila sosomim. *Yo 15:12; Ep 5:2; 1Yo 3:11+
Taleep ila tamtamon siriv nimazi sov. Tauun tagham uraat.
11-12 Yam aat azuari gham pa taghoniiŋ ŋgar marowa, ve matamim iŋgal uraat tsiam. Aleep ila tamtamon eta niima sov, ve alaagh soroksorok sov. Nimamim iyaryaaŋ pa ghamuuŋ uraat, itaghon tutuuŋ tau muuŋ nisavia payam na. Leso ambool pa gabua eta sov, ve gabuamim iduduuŋ ila yes tau tighur ila mako na matazi. *Ep 4:28; 2Tes 3:10+; 1Pe 2:12
Muleeŋ to Tiina toit ve burigiiŋ to yes mateegha
13 Yam toŋvetaz, yes tau tighur ila to Krisi ve timaat na, yei nighe yam awatagh gabua tau pale ivot pazi. Leso agham ŋgar naol ve lolomim ipataŋan kat pa mateegha tsiam imin yes tau tighur ila mako na sov. Yes tighurghur matazi pa burigiiŋ to yes mateegha mako. Tauta isaav ighe toozi eta imaat, ene igham zi lolozi ipataŋan kat. *Ep 2:12
14 Eemon iit taghur ila taghe Yesu imaat ve iburig pa mateegh wa. Tauvene yes tau tighur ila tooni ve timaat na, Maaron pale ipaburigin zi ila Yesu tapiri, ve iyau zi gha yesŋa Yesu tizala tooni. *Yo 11:25; 1Kor 15:13+
15 Alooŋ. Ene Tiina toit Yesu tauu aliiŋa ta nisavia payam: Saawe tau i imuul ilam, iit tau taleep mataan yaryaare ne, irau tamuuŋ pa yes mateegha mako. *1Kor 15:51+
16 Pasaa, saawe tau Tiina toit Yesu ipul sambam ve izilam, Maaron pale isaav ariaaŋ toman aliiŋa tiina, ve daaba to yes aŋela iboob, ve tavuur to Maaron itaŋ. Mako yes tau timin Krisi le ve timaat na, tiburig imin maata. *Mt 24:30+; 2Tes 1:7+
17 Mako tiyau iit tau taleep mataan yaryaare ne paam, tomania yes tau tiburig pa mateegh na, ve rekia mon tindai ghiit taloŋ tala taitai loolo ta saaŋa we. Leso taghita Tiina toit, ve itiŋa taleep taghon taghon gha ila. *Yo 12:26, 14:2+
18 Tauvene matamim iŋgal saveeŋ tane, ve avapaloti gham pani.

- 1 Tesalonika
- <
- 4
- >

*4:1: Kol 1:10

*4:3: 1Kor 6:18; 2Kor 7:1; Ep 5:3

*4:4: Eez ite to tatoor ziiri tane ene vene: “Yam tamtamon eŋaeŋa, aat matamim iŋgal taumim, ve aŋgin ghaara tsiam poi. Leso ataghon ŋgar patabuyaaŋ tau poia ila Maaron maata, ve ila tamtamon matazi paam.”

*4:5: Ep 4:17+; Kol 3:5

*4:6: Igham 20:14; Hib 13:4

*4:7: 1Pe 1:15+

*4:8: Lu 10:16; 2Kor 1:22; Ep 4:30

*4:9-10: Yo 15:12; Ep 5:2; 1Yo 3:11+

*4:11-12: Ep 4:28; 2Tes 3:10+; 1Pe 2:12

*4:13: Ep 2:12

*4:14: Yo 11:25; 1Kor 15:13+

*4:15: 1Kor 15:51+

*4:16: Mt 24:30+; 2Tes 1:7+

*4:17: Yo 12:26, 14:2+

© 2011 Wycliffe Bible Translators, Inc.