- Mbouŋ To Yes Israela
- <
- 95
- >

95
Mbouŋ to poiŋ tamtamon pa suŋuuŋ
1 Alam tambou ve tapakur Yoova.
Tintiniin, ve tayoor eeza.
Pa i Uleeŋa toit ariaaŋa tau iponpoon ghiit pa koiaanŋa imin maet tiina.
2 Alam tala tayooz ila naagho, ve tapakuru pa poia tooni.
Aliŋaan izaa, ve tambou toman tintiniin, ve tapaiti. *Ep 5:19
3 Pasaa, Yoova, i Maaron tiina.
I kinik tiina kat tau iliiv zimaronŋa tisov. *Mbo 47:2, 48:1
4 Gabua naol isov to taan tigheen ila i niima.
Taan puughu ta siiŋa we, le izala loloz daaba paam, ene i iŋginiir zi tisov.
5 Te tomania taan, ene gabua tooni mon.
Pasaa, i niima ta ighur zi.
6 Yam alam talup ghiit ve tasuŋ pa Yoova.
Tatud pani ve taput agheen ve tapakuru. Pasaa, i ta ighur ghiit. *Pil 2:10
7 I Maaron toit, ve iit sipsip tooni.
I iŋginŋgin ghiit ve maata pait.
Taleep ila i niima, ve i tauu ipanpan ghiit. *Mbo 23:1
Aazne, ighe yam alooŋ Yoova aliiŋa ve ataghoni, o poia.
8 I isaav payam ighe: “Apoon lolomim payau ve agham taliiŋzizi imin muuŋ timbumimŋa tighamu izi nugh ŋginaaŋa to Meriba ve Masa na sov. *Igham 17:7; Hib 4:7
9 Saawe tana, yau nagham uraat tintiina ila sosozi, ve tighita pa tauzi matazi wa.
Eemon tighur ilam tsiau mako. Ve tinoknok tovaaŋ ghau. *1Kor 10:9
10 Tauta lolog pazi mako kat irau ndaman tamoot ru.
Ve nasaav naghe: ‘Zeran tawe, lolozi pa titaghon ŋgar tsiau mako. Monmon tisosor pa eez tsiau.’
11 Tauta nasaav ariaaŋ pazi toman ateg yavyav, ve napariaaŋ saveeŋ tsiau naghe:
‘Onoon kat. Nugh to mariaoŋ tau yau naghuru pazi na, yes irau tiloŋ tila mako le mako kat!’ ” *Nam 14:21-35; Hib 3:7, 18

- Mbouŋ To Yes Israela
- <
- 95
- >

*95:2: Ep 5:19

*95:3: Mbo 47:2, 48:1

*95:6: Pil 2:10

*95:7: Mbo 23:1

*95:8: Igham 17:7; Hib 4:7

*95:9: 1Kor 10:9

*95:11: Nam 14:21-35; Hib 3:7, 18

© 2011 Wycliffe Bible Translators, Inc.